i 


< ENE A V VALU Ehi 
Anùl IX. 


w. 
T 


„_7> 28 Ocfomvrie 1905, ` 


RS s 


— r 


rr... 


COMITETUL DE REDACŢIE: 


ION KALINDERU 
P. Gârboviceanu AP. Dulfu 
duca 
G. Coşbuc V..8.' Moga 
G-ral P. V. Năsturel ||| N. Nicolaescu 


G. Adamescn "Gr. Teodossiu 


I. Otescu s ç C. C. Pop.-Taşcă. 


Redactia si Administratia Strada Hântrieasa No. 9. — Bucuresti. 


. ` 


| 


LABGRATGRIUL FARMACIEI LA „CERB“ 
G. D. VASILIU 


FURNISORUL CURȚI REGALE 
78, CALEA VIGTORIEI. (în fața Pasagiului Român) 
BUCUREŞTI 


Mare depozit de specialităţi străine si indigene. 

Săpunuri medicinale şi diverse săpunuri pentru toaletă precum: săpu- 
nuri de lapte de crin, bucata 80 bani şi 1,25; săpunuri de violete şi tran- 
dafiri câte 1,25 bucata; săpunuri de familie sau de gicerină câte 30 bani 
bucata, etc. etc. 

Cold-Crâme „Central“, cel mai vechiu, mai bun şi cel mai răspân- 
dit remediu pentru curățirea coșurilor de pe obraz, pistruilor, petelor 
şi altor asemenea iritațiuni ale obrazului, un borcan mic 1,25, un bor- 
can mare 1,50. 

Capilarină, remediu suveran contra mătreţei si căderei părului, flacon 
mic 1,35, flacon mare 2 lei. 

Apă de chinină, regenerator puternic al rădăcinei părului gi răcori- 
tor al pielei capului, flaconu 1,25. 

Petrol à la Hahn, antiseptic al părului, face să dispară mătreaţa si 
împedică astfel slăbirea rădăcinei părului deci şi căderea lui, îlaconul 1,50. 

Apă de gură „Botot“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, fla- 
con mic 1 leu, flacon mare 1,75. 

Apă de gură à la Odol, albeşte şi curăţă dinţii și gingiile, îndepăr- 
tează mirosul urât al gurei şi prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu şi 1,50 


Apă de Colonia flacon de 1 litru, sa ea cc... 4 lei 
, > > > bila AR E te i ECC a i 2 lei 
` > * > mic DA AE C II ee, ileu 
, > > parfumată flacon de 1 litru. .. .....5lei 
+ ` ` > > a s. e.o Q é ni ome e a, 2,50 
> > > x > mMc 1 e. < 1,25 


Brilantină pentru păr, barbă şi mustăţi, dă acestora lustru şi le fixează, 
flaconul 75 bani. 

Depilator, remediu pentru a face să dispară părul de pe orice parte 
a corpului, cutia 1,50. 

Esență de brad, pentru persoanele slabe de pept şi copii ce sufer de 
tuse măgărească; stropit în casă, răspândește un miros plăcut şi răco- 
ritor de brad, purificând aerul. Flaconul 1 leu, 1.50 şi 2 lei. 

Lapte virginal, emulsie vegetală pentru curățirea petelor de pe față, 
făcând pielea moale, fragedă şi catifelată, îlaconul 1 leu. 

Apă de toaletă, fîlaconul 1,50, 

Ofet de toaletă, îlaconul 1,50. 

Balsam contra bătăturilor îlaconul 1 leu. 

Perii peniru dinți de la renumita fabrică Dupont din Paris, diferite 
calităţi si forme de la 75 bani până la 1,75 bucata, moi sau tari după cerere. 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după .reţetele trimise se expediază contra mandat poștal 
sau ramburs, în orice parte a ţărei. 

Cheltueli de transport la orice comandă, 1 leu. 

La romenzi mai mari de 15 lei, se face expediția franco, adică fără nici 
o plată. 

Fiecare preparaţiune este însoţită de modul de întrebuințare. 
In laborator se execută analize de urină. 


— en on M 


à www.dacoromanica.ro arru 


ANUL IX. No. 4. 23 OCTOMvRIE 1905. 


TD o a Ó; k r __ 


Albina 


Revistă Enciclopedică Populară 


Abonamentul în țară pe an Lei 5 f Abonamentul în străin. pe an lei 8 
> > > 6luni»> 3 | unsnumar (T: „15 bani 
Pentru anuneiuri LI leu linia. Milea publicitate, 5 bani cuvântul, 
Manuseriptele nepublicate se ard. 
NA ME AMN AMP a N < —= . aa < a.s —— Pa PA A a E aa 


SUMARUL: 


€. Coşbuc, Turnurile tacerei.— Silivestru Moldovan, Cheea Turzii. — Moş-Nensu, Meşteşu- 
gurile orbilor.—br. Al. Manolescu. Pricinele pelagrei.—A. Vântul, Condorul.—Nixer, G scenă 
ca multe altele. — Trad.. Știuca uriaşă. — Get., Cronica săptămânii. — De pe Domeniile Co- 
roanei.—De la snte.— Intâmplări din toată lumea. — Mulţumiri. — Scrisori către redacţie.— 
Bibliogratii.—Cum sunt plătiţi institutorii în Franța.—La tribunal. 
3 llustrațiuni : Intrarea în Cheea Turzii, de către răsărit. — Cetatea lui Balică în Cheea 
Turzii.—Uşa cârciumei, drumul puşcăriel.—Cuirasatul rus -Amiral Apraxin-. 

TURNURILE TĂCEREI (1) 


nul trecut arătasem în «Albina» câteva feluri 

de nimicire a cadavrelor, după feluritele obi- 
ceiuri ale popoarelor din lume. Am pomenit în 
treacăt şi de neamul Parşilor cari nici nu-și 
îngroapă, nici nu-şi ard morţii, ci-i aşează goi 
pe turnuri ca să-i mănânce vulturii. Vreau să 
descriu acum mai în amănunte acest obiceiu, aşă de «barbar: 
şi de «respingător> pentru noi cei obişnuiţi cu nimicirea 
cadavrelor prin putrezire în pământ. 

Cetitorii vor fi crezând că acest neam al Parşilor este săl- 
batec si neştiutor de legi si de Dumnezeu, şi stricat cu to- 
tul, dacă are astiel de obiceiuri. Lucrul e însă dimpotrivă. 
Parşii sunt un popor liniştit, blând, şi stau în prima linie 
după Europeni, între toate popoarele culte ale Asiei, în ce 
priveşte starea lor culturală şi socială. «Nu există Pars care 
să nu ştie carte; ei sunt singurul popor, poate, din lume, 
în sânul căruia nu există nici un cerşetor şi nici un suflet 
decăzut». Intre ei se găsesc mulți învăţaţi capabili, ingineri 
eminenţi, medici vestiți şi mai ales negustori cu averi enorme. 

Ei sunt puţini, cel mult o sută de mii. Au fugit din Persia, 
când a căzut regatul Sasanizilor, şi s'au împotrivit să pri- 


(1) Vezi Albina anul VII, pag. 118 şi 144. 

mească religia lui Mahomet. Au rămas la religia lor veche, 
a lui Zoroastru, şi adoră focul. Trăesc în câteva sate din 
provincia Surate în India, cea stăpânită de Engleji, iar vr”o 
50 de mii s'au aşezat în Bombay, oraşul cel mai mare după 
Calcuta în enormul imperiu al Indiei engleze. In Bombay 
ei au ajuns la averi mari şi fac o concurenţă cu greu de 
biruit Kuropenilor. Ei sunt simpli la purtare, modeşti, fără 
pretenţii în contactul cu prietenii şi cu străinii, stăruitori, 
energici, activi şi nespus de cinstiţi. Cu deosebire sunt res- 
pectaţi pentru cultura lor, pentru simţul lor de dreptate şi 
pentru proverbiala lor -dărnicie şi faceri de bine. In această 
privinţă a făcut fabulos de mult negustorul Jamsegi Jijistoi 
care e un Rotschild al Indiilor — dar mai darnic şi mai nobil 
decât ori care membru al acestei familii de miliardari euro- 
peni — a cheltuit sume uriaşe pentru tot felul de aşezămân- 
turi de binefacere, a dat hrană la mii şi mii de Mahome- 
tani şi Hinzi săraci, a clădit o mulţime de şcoli, iar în anul 
1855 i sa dat titlu de lord din partea guvernului englez, 
pentru marile lui merite». 

Casele lor sunt ca ale Europenilor, chiar ei se îmbracă 
curopeneşte. De altfel'portul li-e ca al Persienilor. Averile şi 
le întrebuințează în chip nobil, fac mereu donaţiuni ; Insti- 
tutul de creştere din Bombay, clădit şi întreţinut de comu- 
nitatea Parşilor — în care îşi primesc învăţătura peste o mie 
de copii — e un institut care cu greu poate găsi pereche 
în Europa. 

Parşii se alipese mai ales de Europeni; mai toţi vorbesc 
englezeşte ; tineri, foarte mulţi pleacă în fiecare an în Anglia 
să înveţe drepturile. Sunt oameni frumoşi, deştepţi; prin 
Bombay îi vezi serile plimbându-se cu cea mai bună lume 
engleză pe pompoasele cheiuri, sau îi găseşti pe la teatre 
şi la concerte. 

Aceştia sunt Parşii, pe cari poate cetitorii poate i-au ţinut că 
sunt un neam sălbatec. Obiceiul de a nu-şi îngropă morții 
şi de a nu-i arde îl au din timpurile vechi ale religiei lui 
Zoroastru. Religia aceasta îi opreşte a «spurcă» focul prin 
atingerea lui cu un cadavru şi de-a spurcă apa — fie din 
“duri şi din izvoare, fie umezeala din pământ — cu putrede 
materii. Neputând să-şi mumilice morţii ca Egiptenii şi să-i 
îngroape ca Persanii, ei n'au găsit alt mijloc mai igienice pentru 
nimicirea cadavrelor decât lăsându-le pradă vulturilor cari 
fac să dispară cadavrul în câteva minute. 

«Turnurile tăcerii» stau pe colina Malabar, la o depărtare 
cam de-un ceas de Bombay. Drumul până la colină duce 
prin partea orașului unde locuesc Ilinduşii, sau prin aşă 
numitul «oraş negru» spre deosebire de oraşul alb unde lu- 
cuesc Europenii. Drumul e larg şi frumos, plin de nenumă- 
rate prăvălii şi de bazaruri în cari e adunată toată indus- 
tria şi arta Indiei. Dela bariera oraşului, şoseaua e de nes- 

pusă frumuseţe, o alee răcoroasă în chip de bulevard, până 
la colină. De sub poalele colinei se întind până pe vârfuii 
grădini bogate, şiruri de vile luxoase de ale Pariilor şi chiar 
de ale [Europenilor. După un suis de vre'o câteva minute 
ajungi la un zid lung şi înalt ca al unei cetăţi, şi pe o poartă 
largă, de-apururi deschisă, intri în cetataa morţilor, şi 
după ce mai urci puţin ajungi la al doilea zid, a cărui poartă 
e închisă cu şeapte zăvoare. Dacă ai bilet de injrare, — si 
bilet poţi căpătă ori şi când în otel, gratuit şi numai după 
o simplă cerere la comunitatea Parşilor — baţi în poartă de 
şeapte ori, şi bătrânul portar îţi deschide. De aici urci vr'o 
douăzeci de scări si ajungi printr'o a treia poartă în cetă- 
tuia internă unde stau turnurile şi unde au loc ceremoniile 
înmormântării. 

Priveliştea de pe colină e înălțătoare de suflet. După atâta 
sgomot şi mişcare de-avalma de pe străzile marelui oraş, 
aici stai într'o linişte si tăcere nesfârşită ; de-asupra e cerul 
albastru al ţărilor sudice, împrejurul tău aproape în semi- 
cerc ai vederea largă peste nemărginirea albastrului ocean 
ale cărui valuri se zbat sub picioarele tale, la o adâncime 
de două sute de metri — colina cade drept ca un perete în 
apele oceanului — şi de pe luciul apelor scânteetoare bate 
un vânt răcoros peste creştetul colinei. La dreapta se întinde 
până la orizont pădurea de palmieri dela Mahim. 

In cetăţue sunt şeapte turnuri, toate la fel, cam de mări- 
mea şi de forma turnului Chindiei de lângă Mitropolia veche 
din Târgovişte. Sunt poate, mai groase. Pe zimţii vârfului 
lor stau vecinie vulturi tăcuţi, nemişeaţi, par'că ar fi ciopliţi 
din piatră suvă-roşiatică, şi aşezaţi acolo ca simboluri ale 
tristei ceremonii ce se săvârşeşte pe acele turnuri. 

Iar această ceremonie tristă este astfel. Mortul e dus îm- 
brăcat în haine albe, pe năsălie până la turn, petrecut de 
jalnicile rude şi de prieteni. Sub turn, marele preot bine- 
cuvântă rămăşiţele lumeşti ale mortului şi se roagă pentru 
sufletul lui, stropindu-l cu apă sfințită; apoi rudele îşi iau 
rămas bun dela mort sărutându-l de şeapte ori la şeapte 
încheeturi ale trupului, şi apoi pleacă repede. Preotul mai 
citeşte o rugăciune de taină, şi se retrage şi el. Acum vin 
cei doi ciocli şi <mari-măestri» ai turnurilor şi cu căngi de 
fier rup hainele de pe trupul mortului, lăsându-l despuiat 
cu totul, apoi pe strâmta poartă îl duc sus în turn, îl aşează 
frumos în scocul hotărît pentru dânsul. Atunci vulturii de 
pe zimţii turnului. clatină din aripi, întorc capul alene spre 
partea unde e mortul; încet îşi fâlfâe aripele şi scot un su- 
net ascuţit. Acesta e un semn, că cioclii s'au retras, si că 
golul cadavru îşi aşteaptă ultimii preoţi. La semnul acesta 
răspund sute de glasuri de pe zimţii celorlalte turnuui, de 
pe întreitele ziduri ale cetăţii, de prin palmierii tăcuţi ai 
pădurii dela Mahim, şi sute de aripi freamătă prin văzduh 

şi ca săgețile scoboară vulturii pe cadavru. Urmează o li- 
nişte jalnică, o pace fioroasă, şi după câteva minute vezi 
de pe turn ridicându-se un nor rosietie de vulturi, şi acesta 
e semnul că trista ceremonie e sfârşită, că din cadavrul mor- 
tului n'au mai rămas decât oasele goale, albe şi rupte, cari 
printre gratiile turnului s'au prăbuşit pentru vecinică odihnă 
în nemăsurat de adânca groapă de sub turn, care de vea- 
curi înghite mulţimea oaselor de morţi. Acolo în groapă, 
vasele se prefac în pulbere galbenă, măcinate în curând de 
curentele de aer fierbinte şi de timpul cel ce pe toate le 
macină. Afară de cei doi ciocli nimeni n'are voe, nimeni pe 
lume, să se urce pe turn, deci nici marele-preot al Parşilor. 
La anul 1887 când prinţul de Wales, actualul rege al Angliei, 
a fost prin Bombay şi a cercetat si turnurile tăcerii, Parşii 
nu i-au dat voe să se urce pe turnuri, cu toată stăruința 
lui, şi nu i-ar da-o nici astăzi deşi e împăratul lor. Cioclii 
nu dau voe nimănui să se apropie mai mult de 25 de paşi 
— până la o linie însemnată cu roşu — de turnuri. Insă ei 
îți arată cu „multă bunăvoință, jos într'un templu, mode- 
lul de ceară al turnurilor şi-ţi explică în amănunte toată 
ceremonia acestei înmormântări. 

Pentru clima Indiilor acest chip de nimicire al cadavre- 
lor este, negreşit cu mult mai bun din punct de vedere igi- 
enic decât înmormântarea. Cel mai bun chip de-a nimici 
cadavrele e, fireşte, arderea lor, asà cum o practică în In- 
dii şi aiurea toţi adepţii religiei bramane. Parşii însă, fiind 
de origine Persieni şi având religia lui Zoroastru (1) sunt 
închinători ai focului, deci sfânt fiindu-le focul, ei nu pot 
arde cadavrele. Căci sfânta carte a Parşilor, Zendavesta, 
priveşte arderea sau îngroparea cadavrelor ea o neertată 
crimă, fiindcă prin ardere s'ar pângări sfântul element al 
focului, iar prin îngropare sfântul element al apei. Ea zice: 
Nu murdări focul cel vecinic şi sfânt cu putreziciune plină 
de putoare şi nu pângări atothrănitorul pământ cu descom- 
pusele hoituri. 

G. Cosbuc. 
<s — 


Lua tribunal. 


O sărmană femee dela ţară se plângeă că bărbatul ei o bate. 

— Şi cu ce «motiv» te lovește? întreabă prezidentul deprins, 
să vorbească cu advocaţii. 

— Nu mă lovește cu «motiv», domnule Președinte; are un bàt 
gros şi cu el dă. 


(1) Persienii s'au lepădat de vechia lor religie şi au primit mahome- 
tanismul care ca şi judaismul şi creştinismul practică îngroparea ca- 
davrelor. 

Din frumusetile naturale ale Ardealului. 


Cheea Turzii. 


S ând eram mai tânăr și grijile nu mă apăsau, ca 
acum, eram un fel de vântură ţară. Cât ţinea bi- 
necuvântata vară, cu zilele ei lungi şi senine şi 
până ce dădeă abureala toamnei, cutreeram în 
toate părţile munţii si văile, plaiurile şi câmpiile 
din întinsul frumosului nostru Ardeal. Am fost 
pe Negoi si Surul, pe stâncile Buceciului si pe 
Rătezat, m'am odihnit pe malul lacului Sf. Ana, 
ascuns tainic în codrii Ciucului, am urcat 'Țibleşul la nordul 
Ardealului, am cutreerat văile romantice ale Munţilor-Apuseni, 
locuite de vitejii noştrii Moti, am fost pe la Albac şi Vidra, lo- 
curi de reminiscenţe istorice și am depus o lacrimă de durere 
pe gliile mormântului lui Iancu, în cimitirul dela Pehea. 

Odată în rătăcirile mele, am sosit la Hunedoara, dornic de-a 
vizită castelul Huniadeştilor. Cum mergeam pe drum, m'am în- 
tâlnit cu un ţăran român care asemenea își îndreptase pașii spre 
Hunedoara. Dând în vorbă cu el, l-am întrebat, că oare cine a 
zidit frumoasa cetate dela Hunedoara? 

— Cine s'o fi zidit, d-le? Urieşii, îmi răspunse el în pro- 
nunţă hăţăgană, urieşii, d-le, cari au trăit înainte de telul de 
oameni de acum și cari erau fiecare cât un munte... Ei au zi- 
dit si cetatea Devei si cetatea Uroiului... 

— Şi crezi d-ta, că aievea au trăit odinioară uriași pe aceste 
locuri? îl întrebaiu eu din nou... 

— Da, au trăit pe aici urieși, îmi zise el convingător şi ca o 
nouă dovadă îmi povesti legenda Rătezatului. Pe când prin tà- 
rile noastre —așă spunea el — trăiau urieși, muntele Rătezatu 
a fost cu vårt, ca ceilalți munţi. Dar unul din urieşi, care lo- 
cuia pe la poalele muntelui, fiind în dușmănie cu alţi urieși, 
vecini de-ai lui, a aruncat odată cu mânie un plug de fier după 
unul din ei şi fierul lovindu-se de munte, i-a rătezat vârful. Așă 
a devenit Rătezatul, cu vâriul ciuntat, cum îl vedem azi. 

Se vede de aci, că poporul nostru atribuie uriașilor marile 
alcătuiri din Ardeal, chiar și cele create de natură. In sens ale- 
goric el are dreptate, căci rarităţile Ardealului, ca și ale altor 
țări, sunt create — nu de uriași cu formă omenească — ci de 
forțele puternice, de forţele uriaşe, ce lucrează în natură. 

Aceste forţe uriașe si anume forţa apelor, a creat si una din 
minunile ţării noastre, măiestoasa Cheea Turzii. 

Dacă călătorul străbate prin ţinuturile lăuntrice ale Ardealu- 
lui, în sus ps valea lată a Mureşului, în stânga dă de Alba-Iulia 
oraș cu mare trecut istoric, iar dela el spre nord, va zări câteva 
capete uriaşe de munti, din ramii resfiraţi spre Mureş ai Mun- 


www.dacoromanica.ro 


90 ALBINA 


tilor-Apuseni. La staţiunea Cucerdea calea ferată părăseşte valea 
Mureșului, se înfundă între dealuri, pe cari străbătându-le de-a 
curmezişul, coboară în valea Arieşului. Când trenul ese dintre 
dealuri, deodată priveliștea ni se lărgeşte şi un drăgălaş şes ne 
vine în faţă, înconjurat jur împrejur cu dealuri, ca o bucată de 
cer albastru înconjurată de nori. 

Aceasta e Câmpia Turzii, numită dn popor până prin seco- 
lul trecut, şi Pratul lui Traian. La staţiunea Ghiriş ne aflăm 
dejà pe această câmpie; la marginea răsăriteană în colțul celălalt 
al ei, la nord-vest, este orașul Turda. 

Câmpia Turzii, udată de valurile Arieșului, este loc de multe 
şi de mari suveniri istorice. Se zice, că aici sar fi oştit odinioară 
împăratul Traian cu viteazul lui contrar, cu regele Decebal. Pe 
această câmpie sau ţinut mai multe diete ardelene şi pe timpul 
răsboaielor cruciate eră loc de întâlnire al cetelor de cruciați, 
cari plecau in depărtatul răsărit spre a cuceri lerusalimul. În 
timpurile mai noui tot pe această câmpie a fost ucis mișelește 
marele voevod român, Mihaiu Viteazul, 

De pe câmpia Turzii, cum şi de pe dealurile şi colinele, ce o 
îm prejmuiesc, vom zări spre apus de soare o despicătură puter- 
nică de munte, care stă căscată spre albăstrimea cerului, ca gura 
uriaşă a unui balaur, 

Aceasta e Cheea-Turzii. Din Turda sosim la ea parcurgând 
cam în o oară un platou sau podeiu, pe care s'a aflat oraşul ro- 
man Potaissa sau Patavissa, din cari erau ruine până prin se- 
colii trecuţi şi unde şi azi se găsesc monede, pietre mormântale 
şi alte obiecte romane. Podeiul se înalță încet până aproape de 
Chee, unde e întrerupt de valea IHeşdăţii, care curge dealungul 
Cheei şi făcând o înconjurătură, se varsă la Şamfălău in Arieş. 
Podeiul acesta se înalță în faţa Cheei şi acopere o partea des- 
picăturii, agà că privită din depărtare Cheia, abiă vedem jumă- 
tate din înălţimea ei, deoarece marginea platoului se ridică la 
600—700 de urme peste nivelul părăului. 

Aceasta e cauza, că vizitatorii sunt surprinși și stau uimiţi, 
când sosesc la marginea platoului, căci numai de aici se vede 
în toată grandiositatea şi splendoarea ei Cheia, numai de aci 
putem admiră măreția gigantică a păreţilor de stâncă, cari se 
înalță în văzduh şi i alcătuiesc intrarea, (vezi ilustraţia). 

Şi întra'devăr priveliştea aci e măreaţă. Jos în vale, pe părâu 
se află o moară şi o casă de azil, zidită pentru călători de re- 
uniunea carpatină. Aceste clădiri dau văei un aspect idilic, în 
contrast cu sălbăticia stâncilor, cari par a ne invită să intrăm 
în sânul lor. Şi intrăm. Făcând vre-o sută de pași înainte, un 
simţ curios începe a ne stăpâni, un simţ de uimire, împreunat 
cu oarecare Íricà. Ne aflăm în împărăţia calciului, la poalele de 
stânci şi păreţi uriași, cari brăzdaţi de puhoaie, se ridică ver- 
tical peste capetele noastre, la o înălțime de 200—300 de stân- 
jeni. Moara dela gura Cheei nu se mai vede, verdeata a dispă- 
rut şi e reprezentată numai de muşchiul de stâncă şi de câte 

o tută sau arbore singuratec, ce stă acățat sus pe marginea 
prăpăstiilor. Jos Cheea e strâmtă, în unele locuri abiă de 5—8 
metri si e parcursă de-a lungul ei de părăul Hesdàtii, care în 
murmur lin curge de vale, desmierdând bolovanii ce-i stau în 
cale, iar sus, unde păreţii de stânci, ce o alcătuesc, sunt în de- 
părtare de 50—-60 stânjeni, zărim o fășie din cer, a cărei albăs- 
trime stă în contrast cu culoarea sură-cenuşie a stâncilor. Ast- 
fel se întinde Cheea-Turzii, în încovăituri uriașe, în lungime de 
600 de stânjeni, presentându-ne la tot pasul, la toată cotitura, 
nuoi privelişti măreţe, şi surprinzătoare. Când am pătruns în 
lăuntrul ei, în lumea stâncilor puternice si pleşuve, ne simțim 
atât de mici şi neputincioşi faţă de uriaşele proporţii ce ne îm- 
presoară, încât involuntar trebuie să ne închinăm înaintea pu- 
terei divine, ce a creat această minune naturală. 

In încovoiăturile ei uriașe natura apare maiestoasă. O linişte 
sărbătorească e stăpână împrejurul nostru. Numai pasările ce- 
rului, vulturii şi vindereii turbură tăcerea cu glasul lor ţiulitor, 
luându-se la harţă sau căutându-şi sălaşurile prin găurile şi cră- 
păturile prăpăstioase ale stâncilor. Aşă e Cheea-Turzii în vreme 
frumoasă, când natura e liniştită și în undele părâului se reo- 
glindează seninul cerului. Dar ea e grozavă în timp de vijelie 
asemenea mării furtunoase. Când natura isi deslănțuieşte . pute- 
rile, vântul urlă a pustiu de-a lungul uriașei crăpături, bucăţi 
de stânci și bolovani se rostogolesc de vale cu zgomot şi de pe 
păreţii de stânci tunetele răsună îndoit şi întreit, în cât îţi bagă! 
liori în oase. Oamenii de pe aici se feresc să-i apuce o astfel 
de vreme în Cheie și e vai de călătorul străin, care e năpădit 
pe neașteptate de o astfel de pedeapsă cerească. Acesta numai 
în vre-o peşteră isi poate allă adăpost, până ce trece prepes- 
tenia, Şi peşteri şi găuri suterane sunt pe aici mai multe, cum 
de obiceiu se află în regiunile de calciu. Apoi sunt alte forma- 
țiuni curioase si bizare şi vâltori ce le formează pârâul, unde 
stâncile şi bolovanii îi strâmtează calea. 

Astfel la intrare dăm în dreapta de o grupă întreagă de stânci, 
cari se înnalţă ca tot atâtea turnuri uriașe de biserică, iar pe 
partea tealaltă e stânca Porumbar, care se ridică drept în sus, 
încât se pare că vrea a se surpă în tot momentul. Numele de 
Porumbar i sa dat din cauză că prin crăpăturile ei își au să- 
laşurile mii de porumbei sălbateci, cari adeseori se ridică si 
zboară în roiuri pe deasupra stâncilor pleşuve. 

Mai în sus dăm de o vâltoare, deasupra căreia, în un părete 
de stâncă vertical, se înfundă în munte o peşteră mare, având 
gura cam la o înălțime de 100 de stânjeni. Ea din vale abiă 
se zăreşte și la gura ei nu putem ajunge decât pe niște poteci 
cu înconjur. Peştera e una din cele mai mari, are mai multe 
încăperi; gura ei e împodobită cu frumoși stalactiţi. 

Străbătând mai departe, la o încovoitură, cam la o jumătate 
oară dela gura Cheei, ne stă în cale o vâltoare adâncă Balta 
lui Dania. Ea este cea mai mare vâltoare din Cheie. Numele 

şi-l are dela o întâmplare nenorocită. In ea adică s'a înecat un 
iecior din Petriadul de mijloc cu numele Dănilă și asà îi s'a 
dat acest nume. 

Nu departe de Balta lui Dănilă, cam pe la mijlocul Cheei, vom 
fi surprinşi de o privelişte deschisă. Locul se lărgeşte puţin și 
în păreţii de stâncă zărim față în faţă gura la două peşteri. Ele 
se înnalţă la vreo zece stânjeni deasupra părâului şi la fiecare 
ne duce câte o cărare tepişe. Aceste peşteri sunt Cetatea lui 
Balică (vezi ilustraţia). Ele sunt cercetate de toţi aceia, car 


vizitează Cheia, căci pe lângă peisagiul frumos, ce ni-l întăţi- 
şază, ele prezintă si un interes istoric. 

Peşterile, cu deosebire cea din partea dreaptă a părâului, sunt 
foarte mari, încât pot da încăpere la mai multe sute de oameni. 
Cea din dreapta, care, cum am zis, e cea mai mare, se întinde 

adânc în sânul muntelui şi are mai multe încăperi. In una din 
acestea este un izvor cu apă bună de băut. 

Aceste împrejurări, cum și poziţia lur, a contribuit, ca în vre- 
muri de restriște oamenii refugiați în Cheie, să se folosească 
de ele, ca de nişte cetăţi naturale. Deapre aceasta ne dau do- 
vadă zidurile, lăcute la gurile lor dv mâini omenești. Ambele 
peşteri sunt la intrare zidite. Cea din dreapta cu un zid puter- 
nie dublu, prin cure nu sunt decât două intrări mici şi se văd 
încă şi azi găurile, făcute pentru ţeava puştilor, după cum erau 
în secolii trecuţi zidurile de cetate. Peştera din dreapta e zi- 
dită cu un zid simplu, dar gros și solid. 

Aci aflu momentul potrivit să ne oprim puţin şi să facem o 
scurtă reprivire asupra evenimentelor petrecute între stâncile 
uriaşe ce alcătuesc Cheia Turzii. Astăzi acest loc e părăsit sie 
cercetat numai de păstori cu oile si caprele lor şi de câte o 
ceată de câ'ători, iubitori de frumuseţile naturii. Au fost însă 
timpuri, în secolii trecuţi, când oamenii din Turda si din satele 
dimprejur sau refugiat aici împreună cu femei si copii şi şi-au 
avut aici lăcaşul timp mai îndelungat sau “mai scurt, Di: cum 
îi siliă lipsa şi împrejurările. 

(Va urma) Silivestru Moldovan. 


erp pi e 


Din poveștile lui Moş-Neasu 


Meștesusurile orbilor. 


Când vrem să spunem că ne e tare drag un lucru, zi- 
cem: «mi-e drag ca ochii din cap.» Nu se poate arătă in 
chip mai puternic că prețuim mult cevă sau pe cinevă. Si 
pentru ce asta? Pentru că, dragii Moșului, omul socotește 
că nu e nimic așă de scump ca vederea. 

Fără indoială, toate infirmităţile sunt greu de indurat; 
dar dacă ai ochii sănătoși, par'că suferi mai lesne și când 
nai mâini ca să lucrezi, când nai picioare ca să umbli, 
când nu auzi ori nu poți vorbi. Privirea unei ființe iubite, 
unei priveliști din natură, te face pentru un minut să-ți 
uiţi nenorocirea si ești mulțumit a zice că trăești atunci ca 
şi ceilalți oameni. Orbul însă este intro noapte nesfârșită. 
Copil, el nu cunoaște fața mamei sale; părinte, el nu vede 
zâmbetul copilașului său. Groaznic chin trebuie să fie în 
sufletul celui orb din naștere; dar par'că mai groaznic în 
al aceluia care a cunoscut lumina soarelui, a cunoscut far- 
mecul naturii, și-a cunoscut familia și amicii. Vai, n'oiu uită 

niciodată o mișcătoare scenă la care am fost martor! O 
biată femeie orbise în urma unei lungi suferințe, când eră 
aproape să dea naștere unui copil. Pe acest din urmă nu-l 
văzuse niciodată, pe cei mai mari nu-i mai puteă vedea. 
Eram acolo într'o zi, când copiii se întorsese dela plimbare 
şi se grămădeau în jurul ei ca să-i zică bună ziua. Cu câtă 
dragoste mângâia pe fiecare şi cu câtă durere îi pipăiă. 

«Ce n'aș da să ştiu cum e la față și cel mai mic!» Si 
lacrimile îi curgeau șiroae.... și întunerecul nu se risipea 
dinnaintea ei!... 

Când asemenea nenorocire lovește pe un om cu dare- 
de-mână, cel puţin nu are nevoe a se gândi la trebuințele 
vieții. Dar când orbul e și sărac, când trebuie să muncească 
pentru a-și agonisi pâinea zilnică!... 

Multă vreme sărmanii cari se aflau în această tristă stare 
nu puteau face altcevă decât să întinză mâna, să ceară 
mila trecătorului. 

De aceea sau gândit oamenii buni la suflet, de a găsi 
un chip pentru a da putinţă și acestor desmoșteniți de a 
mai fi sarcină pentru familie sau pentru societate. 

Cel d'intâiu care a izbutit in aceasta, a fost un profesor 
de caligrafie din Franța. El se numiă Valentin //aziy. 

Născut la 1745, după ce mai toată viața și-a închinat-o 
acestei binefăcătoare întreprinderi, și-a dat sfârșitul la 1822. 

Sunt mulți ani de atunci; multe schimbări și îmbunătățiri 
s'au făcut în îngrijirea orbilor; dar datori suntem să-l po- 
menim pe dânsul ca binefăcător al celor suferinzi. 

Pe vremurile acelea, se zvonise că un Englez orb a în- 
vățat matematicile și a ajuns cunoscut, că o Germană, tot 
oarbă, învățase muzica. Negreșit, aceștia erau oameni cu 
dare-de-mână. Haüy sa gândit atunci să facă cu putință 
învățătura pentru toți orbii. 

Se știe că auzul și cu deosebire pipăitul se desvoltă foarte 
mult la orbi. Sa gândit deci să se tolosească de însușirea 
aceasta și — dacă cei ce văd cunosc iiterile privindu-le, și-a 
zis el că cei ce nu văd le pot cunoaște pipâăindu-le. De 
aceea a tipărit litere în relief pe hârtie groasă și... a în- 
cercat. Erà pe atunci în Paris un tânăr cerșetor care ră- 
măsese orb la vârsta de 6 săptămâni și pe care îl cuno- , 
șteau toți locuitorii din mahalaua aceea și-l ajutau bucuros 
văzându-l că e deștept din fire. Haiiy l-a luat cu dânsul 

şi în opt luni i-a dat destulă învățătură ca să poată toată 
lumea să se încredințeze că ceea ce descoperise el e un 
lucru serios și vrednic de luat în băgare de seamă. 

In adevăr, o societate filantropică, care tineà cu cheltuiala 
ei 12 orbi, a înființat cu aceștia un fel de școală șia pus 
pe Haüy profesor. 

Rezultatele au fost foarte bune. Numele lui a ajuns cu- 
noscut. Academia de științe l-a lăudat într'o ședință a ei. 

Mai târziu, pe la 1802, a fost chemat în Petersburg ca 
să înființeze acolo o școală de orbi; apoi la Berlin. 

Până aci a fost greul. Odată ce sa stabilit ca un ade- 
văr că orbii pot și ei lucră și pot invăță carte, a rămas 
numai ca să se îmbunătățească din ce în ce mijloacele. 

Dacă Haüy găsise chipul de-a învăţă pe orbi să citească, 
mai târziu un alt profesor — acesta orb și el — a găsit 
chipul de a-i învăță să scrie. E tot un Francez: Brazile. 

Astăzi în toate țările civilizate există școli și ateliere pen- 
tru orbi. Progrese însemnate sau făcut în diferite state în 
această privință. 

La noi — deși suntem încă datori cu învăţătura la o sumă 
de copii întregi, pentru cari n'avem școli și învățători — a 
avut grije guvernul și pentru un număr mic măcar dintre 
orbi. La Orfelinatul din Focșani este o secție a orbilor. 

Pe aiurea sunt negreșit mai multe institute de acestea. 

In genere se pot deosebi două teluri de școli pentru orbi. 

Unele sunt şcoli-azile; adică după ce orbul sfârșește în- 
vățătura, rămâne în școală și lucrează în atelierile ei. Di- 
recția școalei are grijă de a găsi comande pentru ateliere 
și în caz de câștig mai mic, a implini lipsurile dând lucră. 
torilor toată întreținerea. 

Altele țin numai în timpul zilei pe orbi și numai până 
învață. Pe urmă le dau drumul și-i lasă a-și căută ei sin- 
guri de lucru. Un preţios ajutor le face, prin faptul că le 
dă plată îndată ce intră în școală. 

Pe lângă dobândirea cunoștințelor necesare oricărui om, 
toți orbii învață și un meșteșug, căci numai puțini pot avea 
prilejul de a ajunge ei însuşi profesori în şcoli de orbi. De 
aceea, unii învață a face pungi de hârtie, a repară scaune 
de paie; alții fac perii, mături, plase, coroane de flori arti- 
ficiale; alții lucrează covoare împletind lânuri de diterite co- 
lori și realizând desemnuri de toată frumusețea; alții în fine 

cos ori fac tricotage ori tipăresc cărți pentru orbi. Cei mai 
inteligenți și cu ureche muzicală, învață muzica. Unii isi 
câștigă pâinea acordând pianele; alții sunt coriști prin bi- 
serici ori cântă în orchestră ori conduc ei însuși orchestrele. 

Am citit undeva că un cor de orbi impresionează mai 
mult decât un cor de oameni cari văd. Când învață bu- 
cata ce au să cânte, pipăe pe foi unde notele sunt scoase 
în relief; însă când execută impreună trebuie neapărăt să 
știe tot pe din afară. Lucrul acesta nu e greu pentru dânșii 
și se pare că memoria muzicală se desvoltă la ei in mod 
deosebit. Așă dar când corul execută o bucată, nu se perde 
unitatea nici prin nevoe de a întoarce foile ori prin dis: 
tracția unuia ori a altuia din coriști, ți se pare că este 
un singur glas care se înnalță, căci ei își pun toată inima. 
Muzica nu e numai ocupaţia lor, dar e și singura mângâ- 
ere a vieței. 

Mos-Neagu. 
—HJ 


PRIGINELE PELAGREI 
(Roşeaţă, Liprică, Jupuială) 
Și cum să ne ferim de ea si să ne păstrăm sănătatea. 


Una din cele mai de seamă pricini ale pelagrei este mă- 
măliga făcută din păpuşoi stricaţi, ori făină încinsă, amară 

Semănaţi de vreme porumbul, culegeţi-l numai după ce 
se coace bine, feriţi l de umezeală. 

Nu măcinaţi de odată cantităţi mari de porumb, făina se 
strică uşor, devine amară. 

Făina de cum iese de sub pietrele moarei — mai ales dela 
acea de foc — este fierbinte; deci lăsaţi-o să se răcească, 
întindeţi-o pe ţoluri. 

Puneţi făina în saci, fără a o îndesă, să rămână înfoeată, 
ca aerul s'o străbată ; şi nu ţineţi sacii pe pământ, la umezală. 

Mămăliga făcută chiar din făină bună, mâncată într una 
nu prieşte la toată lumea. 

Mâncaţi deci adeseaori si pâine, care nu e cu mult mai 
scumpă decât mămăliga ; în schimb însă vă fereşte de pelagră. 
N'am cum să vă îndemn mai mult ca să mâncaţi și cartofi, 
lapte, ouă, carne. 

Cheia sănătăţii este curăţenia trupului, a rufelor, haine- 
lor şi o locuinţă cu aer curat. 

Pentru aceasta trebuie ca odăile să fie înalte, ferestrele 

mari si să se poată deschide, casa aşezată cu [ata spre soare. 
In casa unde soarele nu întră pe fereastră, boala întră pe 
ușă. Pe cât de bine face trupului o hrană bună, pe atâtde 
rău ne fac băuturile spirtoase. Este foarte greşită credinta 
că rachiul dă putere, mai ales dimineaţa pe nemâneate. Căl- 
dura şi puterea rachiului se aseamănă cu focul de pae. 
Cum în urma paelor arse nu rămâne nici o urmă de spuză, 
tot astfel după rachiu ne încălzim puţin, toemai ca para de 
pae şi în schimb căldura ce o simțim ne arde trupul, ne 
ucide gândul, ne face neoameni. Ruchiul duce pe om pe 
unde nu e voia lui; ne duce la lene, la sărăcie, la obiceiuri 
rele, la nebunie, la pușcărie şi la mormânt înainte de vreme. 


po esa. 

Ceea ce e şi mai rău, că copii eşiți din părinţi cu darul 
beţiei, sunt piperniciţi, epileptici (au spasmuri), mor înainte 
de vreme. Pe femei rachiul şi mai lesne le doboară, pe co- 
pii ca pe niște muşte îi nimiceşte rachiul. In loe să daţi 
paraua voastră pe otrava de băutură, daţi-o pentru carne, 
ouă, lapte şi alte lucruri trebuitoare. 

Hrana bună e pentru oameni ceea ce ploaia este pentru 

câmp ; rachiul este pentru noi ceca ce arsita îndelungată 
este pentru verdeajă. 

Vinul încă trebuie băut cu măsură şi numai la vremea 
mâncării, cea mai bună băutură este o apă curată. 

In mâna noastră stă putinţa să fim sănătoşi şi oameni 
cinstiţi. N'are păcat muncitorul, femeea însărcinată, ori care 
alăptează, şi mai ales copiii, cari beau lapte şi mănâncă carne 
în vremea postului. 

Vă mai dau un sfat: dacă voiti să nu căpătaţi sifilis (cel 
perit), oftică, rac, şi alte boli, — pe lângă alte măsuri ce 
sunt de luat; — apoi să nu puneţi nici nn fel de băutură 
la gură, înainte ca să fie spălat paharul. De asemenea să 
nu và sărutați pe gură cu ori si cine. 

Paza bună trece primejdia rea. 

Dr. Alexandru Manolescu. 


Medicul plăşii Siret-Botoșşani. 
mn =a Pe sn Fe 


Cronica Științifică 


Condorul. 


dorul (dela Cuntur, în limba peruviană), obicinuit nu- 
mit Marele Vultur al munţilor Anzi, este specia cea 
as mai însemnată din familia Vulturidelor. 

Penele sale sunt de o coloare albastră închisă bă- 
ci) în negru, gulevaşul, care ocupă numai partea dinapoi 
şi părţile laterale ale gâtului este alcătuit dintr'un puf stră- 
lucitor de albeaţă. Creasta lui fiind puţin înclinată este de 
coloare albăstrie alcătuită dintr'o substanţă cartilaginoasă 
şi se prelungeşte de ambele părţi ale gâtului în două funii 
sau mai bine franjuri cărnoase. In fine Condorul mai poartă 
două prelungiri cărnoase înaintea gâtului, la înălţimea gu- 
leraşului. Singur numai condorul “bărbat este înzestrat cu 
aceste prelungiri, femeea însă are capul şi gâtul goale şi de 
o coloare negricioasă. 

Aripele sunt tot atât de lungi ca şi coada, ele au dela 
10—12 picioare desvoltare totală, aproape 4 metri; lungi- 
mea corpului dela vârful ciocului și până la extremitatea 
cozii este de 1 metru si 20 centimetri în mărime mijlocie. 

Condorul locueşte mai cu seamă pe partea occidentală a 
munţilor Anzi, în Bolivia, Peru, Chili, la toate înălțimile, 
dela nisipurile arzătoare de pe țărmurile mărilor până la 
deşerturile îngheţate ale zăpezilor veşnice. 

Invăţaţii Humboldt şi Bonpland observară în mod con- 
stant conduri în jurul lor, în exploraţiunile lor în munţii 
Anzi, la înălţimea de 1.800 metri d'asupra nivelului mărei. 


d mărimea, puterea şi întinderea zborului său Con- 

D'Orbigny a văzut până si pe vârful Milimani, la 7.500 me- 
tri înălţime şi i-a întâlnit adese ori si în părţile Perului şi 
ale Patagoniei, căutându-şi hrana printre stărămăturile de 
tot felul, ce le aruncă valurile mărei pe țărm. 

Astfel aceste pasări rabdă diferinţi de temperatură, pe 
cari omul nu le-ar putea învinge: la şease mii də metri în 
adevăr aerul este atât de rar şi frigul atât de mare, în cât 
nici o fiinţă omenească nu e în stare să trăească acolo nici 
câteva minute. 

Condorul petrece noaptea aproape de zăpezi într'o scor- 
bură de stâncă. De îndată ce soarele a întraurit vârful mun- 
telui, condorul îşi îndreaptă gâtul, până atunci vârit între 
umere, iese din accunzătoarea sa şi mişcându-și lungile lui 
aripi pluteşte în spaţiu. 

Fiind la început întru câtva împiedicat prin propria lui 
greutate, el îşi vine numai decât în fire şi străbate regiu- 
nile aeriene cu o uşurinţă si cu o destăşurare măreaţă. 

Câteva bătăi din aripi aproape nesimţite îl conduc în toate 
direcţiunile; numai decât îl vezi la suprafața pământului; 
într'o clipă il vezi în nori, la o înălţime mai mult de o mie 
de metri. 

Din aceste înălţimi condorul stăpâneşte cele două oceane 
şi dacă el nu este vizibil pentru locuitorii pământului, cele 
mai mici mişcări ale lor nu pot scăpă privirei sale străbă- 
tătoare şi agere. De odată el zăreşte o pradă îndoindu-şi 
într'u câtva aripele, condorul se aruncă într'o clipă asupra 
ei cu o repeziciune fulgerătoare. 

Deşi înzestrat cu nişte mijloace atât de puternice de ac- 
iune, condorul nu atacă nici odată animalele vii, numai 
să nu fie prea tinere, slabe sau bolnave. Condorul preferă 
hoiturile şi toate murdăriile. Povestirile unor călători cu pri- 
vire la îndrăzneala acestei pasări sunt mai mult inventate 
şi pline de închipuire. 

Este un neadevăr, că condorul se aruncă asupra omului, 
fiindcă un copil de zece ani înarmat cu un baston, e în 
stare să-l alunge. S'a pretins, că condorul ridică, răpeşte 
miei. căprioare tinere, şi chiar şi copii: aceasta nu este 
adevărat, căci Condorul ca și toate vulturidele are degetele 
scurte şi unghiile neretractile; pentru condor îi este cu 
totul imposibil, să prindă şi să ducă în căngi, în ghiare 
o pradă puţin grea. 

Ceeace însă nu-i contestabil este, că condorul se învâr- 
teşte în jurul turmslor de oi şi de vito şi întocmai ca spe- 
cia de vulturi caracara, se aruncă asupra acestor animale 
de curând născute, pentru a le sfâşia. 

Condorul însoţeşte de asemenea si caravanele, ce străbat 
deşerturile Americei meridionale. 

Daca vr'un nenorocit măgar, slăbit de osteneală şi lipsuri, 
cade pe drum, fără putere de a merge mai departe, el de- 

vine prada acestor hoti, acestor tâlhari înaripaţi, care-l sfå- 
sie în bucățele, făcându-l să sufere chinurile cele mai cum- 
plite. 

Invăţatul francez Castelnau, care a observat condorii 
în munţii Anzilor, ne spune următoarele: 

«S'au văzut călători, slăbiți de osteneală şi de suferinţă, 
căzând la pământ şi fiind atacați numai decât de condori, 
sfâşiaţi în bucățele de aceste pasări crude, cari smulgeau 
făşii de carne dela victimele lor şi le sfărâmau membrele 
prin lovituri de aripi. 

Nenorociţii se împotrivesc câteva momente, dar numai de- 
cât rămăşiţele pline de sânge rămân singure pentru a anunţă 
călătorilor, ce vor mai trece încă, moartea celor ce i-au pre- 
cedat în aceste drumuri atât de periculoase. 

Condorul posedă o vitalitate extraordinară. Humboldt ne 
spune, că i-a fost imposibil să gâtuiască una din aceste pa- 
sări şi că n'a putut reuşi decât prin descărcături de puşcă, 
prin glonte de puşcă. 

Când Condorul s'a săturat sau mai bine e ghiftuit 
de carne, el este greu şi abia poate zbură. 

Indienii, cari cunosc această particularitate caută să pro- 
fite de această împrejurare, pentru a distruge această pa- 
săre afurisită, care le cauzează atâta pagubă. Ei atrag con- 
dorii prin ajutorui unui hoit ca să fie binevăzut de toate 
părţile de condori. 

Când aceste răpitoare s'au săturat bine, le urmăresc că- 
lare, acoperindu-le cu îngrozitoarea lor mreajă numită lasso 
şi apoi îi ucid cu ciomegile. 

Condorii se întrunesc numai pentru a sfâşiă animale mari. 
După ce s'au săturat, apoi se despart, ducându-se să dige- 
reze alimentele de o parte într'o scorbură de stâncă. 

Condorii nu-şi construese cuib ; temeea depune ouăle, obiş- 
nuit două, în crăpătura munţilor şi între stâncile ascuţite 
de pe țărmurile mărilor. 

Creşterea puilor durează mai multe luni, părinţii îşi nu- 
trese puii vărsând în ciocul lor alimentele, ce le ţin în re- 
zervă în guşa lor şi toate vulturidele fac astfel. 

Condorul se îmblânzeşte foarte cu multă greutate; robia 
îi măreşte încă sălbătecia. Humboldt a ţinut un condor opt 
zile la Quito şi el ne spune, că eră foarte periculos pentru 
oricine se apropiă de el. A. Vântul. 
eee < < í < < < < appear .. 4. .. -.. -.. -. -. ... cr... 

Cum sunt plătiți institutorii în Franţa, 

In Franţa există şease clase de institutori : cei din prima clasă 
se numesc stagiari, (cum am zice noi cu titlu provizoriu) au leafă 
900 franci pe an; — când: se numesc titulari (cum am zice noi 
definitivi) au 1.000 franci pe an; — de aci înaintează la 1.200 
franci; 1.500 franci; 1.800 franci; 2.000 franci pe an. Numirea 
provizorie se dă de către inspectorul şcolar ; numirea defiinitivă 
de către prefect. 

O scenă ca multe altele. 


n părţile mărginaşe ale orașului încep a face ochi cei 
pentru cari totdeauna ziua-i mai lungă decât noaptea. 

Oraşu-i din Moldova. 

Puţini români, puzderie, jidovi. 

De te-ai pune să numeri, pe răsuflatele, si tot ai căpătui 
repede cu românii; pe nerăsuflatele, şi tot ţi sar păreă 
că nu mai dai;de capăt jidovilor, începând cu cei cu dare-de-mână 
și până la misiţi și hamali de tot felul. 

O seamă de jidovi muncese si ei, chipurile, mai din greu; altă 
seamă însă, la pândă stau ca vulpile, mai ales în zi de târg, cum 
şi ce fel să puie mâna pe chilipiruri. 

Şi păsările lor de jumulire sunt sătenii. 

Ii vezi jerpeliţi, murdari, cu perciunii tremurând la umblet, 
cu bărbile în vânt, cari cu ochii par'că îs tiviţi cu aţă roşie, 
cari cu pistrui pe obraz, cari cu nasuri covoiate ori pleoştite, 
chipuri uricioase şi căutături hrăpace: o iau pe drumurile măr- 
ginașe și ies înainte, pe șosele, întovărășiţi câte doi ori câte trei. 

Pe zarea deluroasă, dimineaţa începe a-şi lămuri lumina tur- 
burie din întunecimile subţiate ale nopţii. 

De te uiţi bine-bine, vezi cum se luptă, la răsărit, ceea ce nu 
mai este noapte cu ceea ce va să înceapă a fi ziuă. 

Stelele s'au mai împuţinat şi câte mai sunt, lumină albă au, 
și licărese vioiu par'că s'ar grăbi să puie mai de grabă capăt 
unei trebi, ca să nu le apuce ziua. 

Cu fiecare clipă care trece, vestită de cântatul cocoşilor, răsări- 
tul să luminează mai mult, valea îşi pune în ivire drumurile şi 
din depărtările lor prind a se zări mogâldeţe negre. Mişcarea lor 
este puţin simțită şi numai scârţiituri de osii neunse o dovedesc. 

Sunt cară, sunt căruţe, la pas de boi, la pas de cai; iar în ele, 
fără dor si poate, sătenii dorm încă, lângă ce bruma aduc și ei 
în târg, de vânzare. 

Cele dintâi raze ale coroanei de lumină, premergătoare ivirii 
soarelui, îi deşteaptă... 

Inaintea ochilor lor buimăciţi de somn, se arată oraşul.., pe 
acoperemânturile de tinichea selipese cele dintâi priviri ale soare- 
lui răsărind... 

Și, un băț pe spinarea boilor; un biciu pe spinarea cailor, în- 
demn de umblet mai repede. 

Drumurile iau altă viaţă; zarea, altă înviorare; câmpul, altă 
faţă. 

b; cum socot ovreii că s'au apropiat în deajuns cară şi căruţe, 
năvală! 

Unii se atin înaintea boilor si a cailor; alţii încep a răscoli 
să văză ce se află sub bucăţi de cergă, în saci ori în coșniţe 
alţii intră în vorbă, repede, cu sătenii. 

— Badi, mă rog, da ci ai?.. 

— Ho! ţară! da ci-i năvala iasta, jupâne! strigă săteanul, cu 
ciudă. 

— A-ha... ai ovă, si guini... 

Şi îl apucă jidovul de mânecă, si îl întreabă: 

— Ei, cum li dai, moi badi? 

— la nu mà sgâlţâi ea un câne, jupâne, că n'am de vânzare.. 

— Şi .di ci, mă rog, n'ai di vunzare? 

Şi în întrebarea jupânului e par'că ameninţare, pe lângă teama 
să nu scape chilipirul. 

Alt jidov din ceată prinde a zornăi în buzunar câţiva lei. 

— Ci? nu vrei să prinzi mai multe parale, haa? 

Săteanul ridică băţul şi jarc! una pe spatele boilor, chip să 
treacă înainte. 

Jidovii se ţin gâjă. 

— Ia ascultă, badi? Vrei două parale ovu? Vrei cu unâ cu 
altă, cincizeci de parale guină ? haa? 

Săteanul nici clipeşte : 

— N'am de vândut... 

— Ci? cum mwai de vundut? îi strigă ceata, cu supărare .. 
și zor să puie mâna pe-o coșniţă 


— Faceţi-vă în lături, că vă erojese... strigă săteanul și ridică 
bàtul... 

Ei se dau în lături, injuránd si aleargă la alt car ori la altă 
căruţă. 


Săteanul, încurcat, pleacă; alti jidovi însă stăteau la pândă să 
vază faţa târgului si se apropie, tăindu-i calea, iar unul din ei, 
cu glas blând, aproape rugător: 

— Ci ai di vunzare, badi dragă? haa? 

— Ci sâ am, răspunde săteanul mai plecat să stea de vorbă: 
eacă, vr'o trii sute de ouă si vr'o douăzeci di gâini tinere și 
bune ... hrănite din bielșug. 

— Aşaaa ? şi cum dai ovăli? 

—- Cum să li dau! Ia, patru lei suta... 

— Patrâ? oi vei!... Ni iei şi chele!.., 

— Las că nu-ţi iau chelea, jupâne, că nu-i bună nici de ciu- 
bote... 

— Da cu douâ parali si jumătate ovu... nu-i da? 

— Ta nu-ţi mai strică vorba, jupâne... Las'că li-oiu dà cu în 
tre e 

— Ci târg, badi! Par'că noi nu suntem târgoveţi ? Haide cu 
trii parali ... si nu mai trudi boii până in târg... haa? 

— Măre trii lei si jumătate suta, nici o leteae mai jos... 

— Da guinili cum li dai? haa? 

— Doi lei părechea ! 

— Ci? doi lei? Da ci, mă rog, vinzi c'un leu guină, haa? 

— Dacă iti place, jupâne... la nu mă mai întârzieţi, că nu 
vi-i a cumpără... 

Săteanul pornește, alţii i să atin în cale; îl ostenesc cu vorba, 
îl ameţese cu toemeala, până ce i se face lehamete si dă ouă, şi 
dă găini tot după pofta jidovilor. 

Şi fiind-c'a venit până la o palmă de loc de târg, ia şi pe 
jidovi în car, ori în căruţă şi hai la târg... 

Rar care-i mai ţanţoş, şi ajunge fără pereiuni lângă el, în târg, 
unde să își vânză marfa mai cu preţ ceva, mai totdeauna însă 
tot jidovilor, ce se ţin gac de el. 

Mai rar, care scapă să nu intre tot în dugheană de jidov să 
târguiască lucru prost şi scump, ori să nu se lase băuturii şi să 
nu se aleagă cu nimica din banii prinși pe ce adusese de vânzare. 

De multe ori tocmeala din drum e una şi socoteala dela ușa 
jidovului e alta: atunci se face tărăboiu, ceartă și gâlceavă. 

Toti jidovii vecini sar cu gura, cu batjocura; si dacă săteanul 
o ţine bună, s'alege bătae care iea capăt la comisie. 

Și comisia e tot în dauna sărmanului sătean, fiindcă nu cu 
săteanul trăeşte comisarul, ci cu jidovul care ştie să cinstească 
pe mititeii stăpânitori ... 

Săteanul, pe lângă că e pârlit cu socoteala, pe lângă că-i batjo- 
corit, cum să mai deà si bacșiș! 

El isi cunoaşte dreptatea si nu vreă să și-o cumpere, chiar 
dacă ar aveă cu ce. Q 

Jidovul a «pârlit», a câştigat; el s'a deprins să fure si să 
mituiască, de vreme ce tot din biata pungă a săteanului scoate 
şi câștigul si bacșișul. 

Destul că are cui da bacșiş; destul că i se invoeste să <pàr- 
lească» să câștige cu strâmbătate. 

Iar soarele luminează, nepăsător, liniştit, asemenea scene... 

Jar târgul are cum si de unde mânecă ouă si păsări, fără să 
isi dea seama cu ce preţ adevărat le cumpără dela precupeţii 
jidovi !.. 

Niger- 
N că 

ram strânși mai mulţi prieteni împrejurul unui 
samovar şi fiecare spureă câte o întâmplare 
din viaţă, câte o glumă... Făceam haz de 
toate nimicurile. E destul să spun că cel mai 
în vârstă dintre noi n'aveă încă 25 de ani. 

Ştiţi cu toţii, — zise prietenul nostru, pictorul V ..— 
că vânătorii sunt vestiți prin laudele ce-și fac sin- 
guri si prin palavre vânătoreşti. Mie mi s'a întâm- 
plat să dau peste nişte pescari cari poate că întrec 
pe vânători. 

Intr'o frumoasă dimineaţă de lunie eșisem din 
oraș ca să găsesc priveliști vrednice de pus pe pânză. 
Lucrasem câteva ceasuri şi, măcar că nu eră toc- 
mai vremea prânzului, mi se făcuse foame. Intru 
într'o cârciumă din apropriere si cer de mâncare. 
Servitoarea — după ce-i spusei cam ce aș vrea să 
mănânc —eși, încredințându-mă că voiu fi mulţu- 
mit ca la cel mai bun birt din oras. 

In odăița cârciumei eră răcoare si eram singur. 
Deodată intră un sătean gros, prăpădit de căldură 
și supărat. In mână ţinea unelte pescăreşti, 

— Ce? Nu merge? îl întrebai eu. 

— Cum să meargă, dacă mi-a luat locul cel bun?.. 

— Cine ? 

— Hoţul de Vasile, fratele primarului. De nevoie 
m'am aşezat şi eu unde am nemerit și m'am to- 
pit de căldură... şi degeaba!.. 

— Şi d-ta trebuie să fii pescar meșter, ziseiu eu 
în glumă. 

— Păi de! ce să-ţi mai spuiu? Vezi știuca aia 
de colo? 

Şi mi-arătă cu degetul o ştiucă uriaşă care sta 
sprijinită pe două bețe mari înfipte în zid. 

— Eu am prins’o, domnule, la locul cel bun, pe 
care mi l’a furat acuma... 

Dar pe când mă găteam eu săi aduc laudele ce 
merită o asemenea ispravă pescărească, se aud pasi 
în tindă, omul meu se scoală şi-mi zice: 

— Mi se pare că vine hoţul de Vasile... Nu vreau 
să mă întâlnesc cu el, căci cum sunt iute... Doamne 
fereşte! .. 

Şi plecă repede pe o uşă din. dos. 

In vremea asta veni si servitoarea cu mâncare. 
Inţelesei atunci că noul mosafir eră rivalul pesca- 
rului meu. 

— Bi, ai prins ceva? 

— Aş, domnule, n'am noroc azi şi pace. 

— Se vede că e zi rea pentru pescari. 

Şi-i istorisii cum am stat de vorbă cu celălalt și 
cum mi-a spus de isprava lui. 

— Ce! Ala?.. Dar şarlatanul de Mateiu e un min- 
cinos de n'are pereche. Știuca asta am prins'o eu. 
Intreabă pe oricine. 

Mărturisese că acum nu mai aveam poftă să-l 
laud, căci nu ştiam pe cine să crez. 

Vasile bău un pahar cu vin și plecă. 

Când stârşii mâncarea şi veni cârciumarul să-i 
plătesc, îi povestii, răzând, cele întâmplate. 

— Ce! i-au spus asà* Niste minecinoși amân- 
doi. Îi ştie tot satul. Ştiuca asta am prins'o eu. Alt- 
fel de ce ar fi în cârciumă la mine? 

Apoi întoreându-se către servitoare, care toemai 
intră, aducându-mi o sticlă cu vin: 

— Cine a prins știuca mare de colo? 

— D-ta, cine altul? 

Şi întemeiat pe mărturia servitoarei, sta mândru 
în fața mea ca un general care a învins cine ştie 
câte regimente. .. 


Văzându-mă însă că nu prea arăt a-l crede, în- 
cepă să-mi povestească cu deamănuntul cum a prins 
știuca, cum a adus'o acasă... In focul vorbirii însă 
nu știu cum făcu, că dete cu mâna peste peştele 
cel uriaş, acesta scăpă de pe bârne şi căzu jos. 

Căzând, se fšeü bucăţi... Eră de ipsos văpsit! 


Trad. 
—— N 


A Îi d 


Y = Cronica Săptămânii. O 


Ordinul Ministerului de Interne despre străinii dela sate. 


Ministerul de Interne a cerut domnilor prefecţi să întocmească 
tablouri asupra străinilor stabiliţi vremelnic în județ. 

Se va răspunde în mod amănunţit la următoarele întrebări: 

Numele şi pronumele străinului şi comuna în care s'a stabilit: 
dacă este căsătorit, și câţi membri de familie sunt cu el; naţio- 
nalitatea şi arătarea statului căruia îi-e supus; cel din urmă do- 
miciliu sau arătarea localităţii de unde a plecat; profesia ce a 
avut acolo; vârsta lui şi a membrilor familiei; de când s'a sta- 
bilit în țară; dacă are pașaport în regulă ; dacă străinul are bi- 
let de liberă petrecere în ţară. Dacă vine dintr'o localitate tot 
din ţară, se va arătă numele ei, precum si data când a părăsit-o 
de asemenea şi cauza; pentru cât timp s'a stabilit la ultimul 
domiciliu și ce profesie are acum. 


Numărul locuitorilor din Dobrogea. 

Districtele Constanţa si Tulcea au o populaţiune de 293.119 
locuitori: Români 145.228, Turci 10.596, Tătari 25.368, Bulgari 41.978, 
Rusi 15.781, Lipoveni 15.355, Greci 9.919, Găgăuţi 3.758, Germani 
8.220, Ţigani 5.217, Evrei 4.384, Armeni 2.951, Italieni 1.507, alte 
naţionalităţi 2.884. 

Dalacul la oameni. 


In judeţele Vâlcea şi Romanați s'au constatat câtevă cazuri 
de dalac la oameni. Aceste cazuri au fost mortale și se datoresc 
obiceiului rău de-a jupui pieile animalelor moarte de această 
boală și a le întrebuinţă netăbăcite ca opinci. Multe nenorociri 
se mai întâmplă din pricina neștiinţei și a nepăsării. 

Vaccinarea copiilor. 


Direcţia generală sanitară, fiind informată că vaccinarea şi re- 
vaccinarea a fost slab făcută în multe părţi ale ţării, a trimis o 
circulară medicilor primari şi de orașe, prin care le cere să con- 
tinue cu mare activitate vaccinarea si revaccinarea până la 1 
Noemvrie. Medicii sunt făcuţi atenţi în privinţa însemnătăţii ace- 
stei măsuri mulţumită căreia am ajuns a nu mai aveă decât 
foarte rar câte un caz de variolă. 

Locuitorii dela sate ar trebui să ceară singuri ca să lise vac- 
cineze copii, aceasta fiind spre binele tuturor. 


Scrisoarea unui arendas grec stabilit în România. 


Societatea «Macedo-Română» din România, pentru înaintarea 
Aromânilor, a primit scrisoarea următoare: 
Domnule Preşedinte, 

Subsemnatul, Panaite Filipide, arendașul moşiei Podul-Tur- 
eului (Tecuciu), de origină Grec din Volo, stabilit în România 
dela 1871, văzând atrocitățile ne mai pomenite comise pe terito- 
rul otoman în contra Românilor din Macedonia, de bandele ar- 
mate de asasini, conduse de ofiţeri din armata greacă, protestez 
cu indignare contra unor asemenea barbarii, nedemne de secolul 
XX-lea în care trăim, şi în vederea nenorocirii ce a lovit o mul- 
time de familii române din Macedonia, spre a veni în ajutorul 
lor subscriu suma de 400 de lei». 

Fapta aceasta merită să fie lăudată și dată ca pildă bună də 
urmat pentru toţi străinii greci, cari se hrănesc in ţara noastră, 
şi de care sunt astăzi legaţi mai mult decât de ţara lor. 


Mişcarea Românilor din Basarabia. 


In Basarabia s'a format un comitet de nobili, compus din 30 
de persoane, care a dat un manifest către populaţiunea română 
de acolo. In manifest se arată că în curând se împlineşte un se- 
col de când Basarabia se află sub stăpânire rusească şi totuşi 
soarta Românilor s'a înrăutățit. 

Li s'au trimis preoţi, profesori, funcţionari rusești, cari nu 
înţeleg poporul și nu sunt înţeleşi de el. Pământul a fost împăr- 
tit Ruşilor emigraţi. 

Manifestul se sfârşeşte cu următoarele cereri pentru realizarea 
cărora toţi Românii trebuie să lupte: 

1) Basarabia aparţine Românilor. 

2) Administraţia si justiția, serviciul religios în biserici şi in- 
strucţia în şcoale să se facă în limba română. 

3) Românii să facă serviciul militar numai în Basarabia. 


Procesul unui compozitor muzical din Banat. 


Ziarele române de peste munţi anunţă că procesul d-lui Ion 
Vidu, maestru de muzică la Lugos, din Banat, pentru două com- 
poziţii muzicale «Marșul lui Iancu» si «Haideţi, fraţi», a fost în- 

chis de tribunalul din Timișoara, care a găsit că in aceste com- 
poziţii nu se cuprinde agitaţie. 

Compozițiile, apărute în editura librăriei din Caransebeş, fu- 
seseră confiscate la cererea procurorului, dar au fost înapoiate 
autorului. 


Ziar unguresc urmărit de poliție. 


Gazetele românești de peste munţi scriu că poliţiştii umblă 
din cafeneă în cafeneă la Sibiu, ca să culeagă foile viarului un- 
guresc «Fiicetlencey» în care s'a publicat un articol insultător 
pentru M. 8. Impăratul Austro-Ungariei. 

Cenzura ungurească se mai întoarce acum si asupra Unguri- 
lor, căci destula avut de lucru cu gazetarii români din Ungaria 


Comenzi mari de tunuri. 


Fabricele de tunuri Krupp din Germania lucrează pe capete. 
Germania are nevoie de atâta material de răsboiu, că directorul 
fabricilor a hotărit să clădească cât de curând ateliere noi. 

Şi asta însemnează că vom aveă multă vreme pace! 

Libertăţile în Rusia. 

Se știe că în Rusia, libertățile erau atât de mărginite că popo- 
rul nu gustă niciodată din ele. Ceea ce gustă mai des erau bi- 
cele Cazacilor, paturile de pușcă ale soldaţilor și munca silnică 
în ocnele Siberiei. 

Din această pricină, poporul eră de mai multă vreme în fier- 
bere. Cu deosebire în urma răsboiului japonez, mişcarea se fă- 
ceă din ce în ce mai amenințătoare pentru ţară şi pentru tron. 

Familia împărătească, ca şi Țarul, erau totdeauna în primej- 
die de moarte. 

In zilele din urmă, cei mai mulţi slujbaşi și lucrători nu mai 
voiau să lucreze. În multe părţi, poporul eră în luptă cu poliţia 
și cu armata; iar în altele, însăşi armata luă parte la răsvrătiri. 

Țarul, sfătuit de unii din sfetnicii săi, s'a hotărît în sfârşit să 
dea supușilor săi mai multe libertăţi, pe cari ei nu le-au mai 
avut până azi. 

Intr'un manifest, publicat acum în toate părţile Rusiei, Ţarul 
spune că a venit timpul ca să înceteze turburările. El recunoa- 
ste că e trebuinţă a se luă măsuri pentru liniştea publică şi dă 
poporului libertatea individuală, libertatea cuvântului, libertatea 
cugetării şi libertatea asociaţiilor. 

Odată cu chemarea adunării împărăției se va chemă şi adu 
narea poporului, care a fost lipsit de drepturi până azi. Aceste 
adunări vot votă legile statului; iar pe viitor poporul ,prin de- 
putaţii săi va supraveghiă legalitatea actelor autorităţilor. 

Țarul mai face apel la fiii credincioşi ai Rusiei să ajute la în- 
cetarea unor turburări ne mai auzite. 

Acest manitest a fost primit cu multă bucurie. La vestea lui, 
multe din turburări au încetat. 

O parte din revoluționari sunt însă nemulţumiţi că nu se vor- 
beşte în manifest şi despre iertarea (amnestia) condamnaților 
politici. 

De sigur că libertăţile date de Țar, dacă vor fi menținute pe 
viitor, vor aduce mult bine ţării. Oropsiţii noştri fraţi din Ba- 
sarabia vor puteă atunci să se desvolte în pace. i 

set, 


— (=n 

In zilele de 3—5 Octomvrie a. c, Domnul Ion Kalinderu a ia- 
spectat Domeniul Coroanei Domnița din jud. R.-Sărat. 

Pe lângă lucrările agricole, Domnia-sa a vizitat bisericile, şcoa- 
lele, primăria şi banca populară şi s'a întreţinut cu locuitorii 
despre nevoile lor, dându-le diferite sfaturi cari au fost ascul- 
tate cu luare aminte. In deosebi a stăruit asupra economiei ce 
trebuie să existe în fiecare gospodărie, si le-a arătat de câte nea- 
junsuri ar fi scutiţi, dacă ar duce o viaţă mai chivernisită, mai 
ales femeile sunt datoare să păstreze bine provisiunile de hrană, 
și să ştie a-şi procură prin munca lor unele din alimente, cum 
sunt legumele, cartofii. Peste vară au destul timp ca să cultive 
prădina sau chiar o parte din ogradă, s'o semene cu tot felul 
de legume pentru a nu fi silite să le cumpere din târg cu bani 
scumpi. Apoi mai trebuie să ţină socoteală, că de multe ori pu- 
tinuli ajunge mai bine decât multul, dacă e îngrijit şi întrebuin- 
tat cu măsură. In sfârșit le-a arătat în cuvinte părintești folo- 
sul chiverniselii şi i-a îndemnat să caute a-și îndreptă bunăsta- 
rea nu numai prin muncă neincetată, ci si prin economie şi mă- 
sură în traiu si cheltueli. 

Cu această ocasiune, d-nul Kalinderu a dispus să se facă unele 
reparaţiuni bisericei din Domnița, căreia a dăruit și un rând de 
odăjdii. La şcoalele din Piscu, Domnița si Corbeni, a împărţit 
elevilor diferite cărţi folositoare, iar învăţătorilor le-a dat câte 
o gratilicaţie, pentru zelul ce pun. 

Şcoalele din Pise şi Domnița fiind mici, a hotărit să li se mai 
adauge câte o sală pe cheltuiala Administraţiei Domeniului Co- 
roanei; de asemenea a luat măsuri să se clădească la anul, un 
local propriu în Corbeni, aci nefiind școală. 


DE LA BATE. 


In seara zilei de 28 August a. e. din iniţiativa d-lui învăţă- 
tor P. Banu, cu concursul d-lui Al. N. Zenof, arendaș, P. Ionescu, 
preot şi L Coman, primar, s'a dat în localul seoalei din satul 
Ariciu, comuna Gulianca, jud. R.-Sărat, o serată dansantă, în- 
soţită de tombolă cu preţ de intrare în folosul şcoalei si al co- 
piilor săraci. 

Rezultatul a întrecut toate aşteptările, graţie concursului dat 
de doamna şi domnul Zenof, cărora li se datorește reuşita, atât 
morală cât și materială a seratei. 

Petrecerea a luat sfârșit către ziuă, când lumea s'a despărţit, 
ducând fiecare frumoase amintiri. 


Situaţiunea : 
Incasări din bilete şi tombolă. . . . . . 332,— 
Cheltueli P SEI v m u DY a ao, 
Beneliciul realisat. . . ... . 1. e e „ 220— 

Intâmplări din toată lumea. 


Despărțirea Suediei de Norvegia. 


După ce parlamentul Norvegiei a declarat ruptă unirea cu 
Suedia, câtăva vreme situația a fost foarte nesigură şi s'a cre- 
zut că are să fie chiar un răsboiu între aceste două ţări surori. 
Din fericire însă, lucrurile n'au ajuns aci; fiecare din ele a 
numit o comisiune care s'a adunat în orașul Karlstad si au să- 
vârșit în mod paşnic acest act al separaţiunii. 

Chestia Marocului. 


Pentru a regulă definitiv chestia Marocului, puterile Europei 
au hotărât să trimită delegaţi pentru o conferinţă internaţio- 
nală ce se va ţinea in oraşul Algesiras în Spania. 

Alianță intre Japenezl si Englezi. 


Intre Anglia şi Japonia -s'a încheiat un tractat de alianţă. 
Amândouă statele se leagă a respectă toate posesiunile și ase- 
zămintele celuilalt și a-i da ajutor când altă ţară ar atacă pe unul 
din aliaţi. 


Ce ZEI PI DU EEE IIS Š 
25 MULTUMIRI 


N. Stol riu, învăţător din com. Baea, jud. Suceava, mulţumeşte cu re- 
cunoştinţă următoarelor persoane care au avut bunavoință a dărui cărţi 
pentru îmbogățirea bibliutecei şcoalei: d-lor dr. 1. Simionescu, lași; Nicu 
Gane, Iaşi; S. Mehedinţi, București; A. D. Xenopol, laşi; N. Stupeanu, 
student, București; Dr. Elefterescu, București; S. P. Radianu, București; 
Părintelui L Antonovici, Bârlad; Dr. Varlaam, Piteşti; S. T. Kirileanu, 
Broşteni; T. Voicu, |. 3. Mardare, Gh Stratulescu si Gh. Vasilescu-Balş. 
învăţători; cum şi onor. librării: Samitea Craiova, Sfetea, București, N. 
Pandelescu, Giurgiu şi Steinberg, Bucureşti. Tot odată roagă din nou 
şi pe alte persoane să ajute la mărirea bibliotecei. 


Scrisori către Redacţie 


Mă simt fericită că azi pot aduce din nou urări revistei «Albina», odată 
cu pășirea ei în a 9-a eră a axistenței pe un ogor, care din ce în ce 
dă roade mai bune şi mai multe. 

Sunt convinsă, că şi acum ca și în totdeauna, ne vom mândri de hår- 
nicia <Albinei», şi mai presus de neobositui ei «Comitet», a cărui muncă 
e de nepreţuit. Muncă spornică şi viaţă lungă, ureazâ cea mai mică în- 
tre fraţii mei de Muncă; iar «Albinei» îi zic: 

«Fii fericită, dragă Albină 
«Că azi e ziua când paşi-ţi 'nclină, 
«Pe flori şi iarbă smălțate 'n culori, 
«Ce dau viaţă Vai tài cititori !2 
Abonată, Jeana I. Staicu. 
Invăţ. Orlea-Romanaţi. 

Bibliografii- 


«Anul de gestiune 1904» al asociației pentru sprijinirea învă- 
tàceilor si a sodalilor români meseriași din «Braşov». 

Comitetul acestei asociații, spre a face cunoscut publicului 
munca desfăşurată anul trecut, a publicat într'o broșură mică 
câteva date despre înființarea societății (1871), euvàntarea de 
deschidere a adunării generale, rostită de a-l preşedinte P. Pop, 
raportul comitetului către adunarea generală, budgetul pe anul 
1905 şi un tablou al ucenicilor dati de societate la meserii. 

Cuvântarea președintelui privește însemnătatea în general a 
meseriaşilor «factor de căpetenie în desvoltarea si emanciparea 
unui popor» şi mai ales rostul societăţii pentru sprijinirea uce- 
nicilor şi a calfelor. 

Din darea de seamă a comitetului-reese că în cursul anului 
1904, s'au dat de societate la meşteri 81 de ucenici, iar în total 
stau azi sub scutul ei 250 ucenici. 

In bani li s'a dat ca ajutoare 1.130 coroane (1 coroană—1,05 lei), 
precum si veșminte în sumă de 895 coroane; calfelor li s'a îm- 
părţit 125 coroane. 

Ucenicii sunt daţi la şcoală, iar Dumineca sunt strânşi în lo- 
calul asociaţiei, unde li se dau cărți bune de citit, şi sfaturi de 
încurajare. 

In localul Asociaţiei se strâng în timpul sărbătorilor şi mese- 
riaşi, cari se ocupă cu cetirea jurnalelor şi a cărţilor asociaţiei. 

Averea societăţii se urcă la 85.000 coroane, iar cheltuelile anuale 
la 15.500 coroane. 

Din broşura de mai sus se poate vedeă că fraţii noştri dela 
Braşov fac ce pot ca să dea meseriilor cât mai mulţi Români 
şi aceasta le face onoare si societatea merită să fie încurajată. 

* E * 
À apàrut: 
-„ Calendarul poporului“ pe 1908 


cu un cuprins bogat atât calendaristie-statistie, cât și literar. 
Afară de partea calendaristică, cuprinde statistica instituţiilor 
noastre culturale-bisericești-economice (biserici, şcoale, reuniuni, 
ete.). Partea literară, bine îngrijită, cuprinde: Alegorie (Un pom 
nobil), poesii (serioase si comice), novele (Santa, de N. Gane), 
poveste (Femeia credincioasă, de G. N. Coatu), articole econo- 
mice, anecdote, glume ilustrate, legende, ghicitori, poesii popo- 
rale, etc. şi <Răvaşul nostru», în care se face istoricul anului cu 
toate întâmplările mai însemnate dela noi şi din străinătate. Ca- 
lendarul e împodobit cu frumoase ilustraţiuni, în număr de 19, 
intre cari, în fruntea Calendarului, chipul executat artistic al 
nouei si frumoasei «catedrale ortodoxe române» din Sibiu. 
Preţul 40 bani si 5 bani porto. Se află de vânzare la librăria 
Foii Poporului» Sibiu (strada Măcelarilor No. 12) şi la libră- 
riile dela noi. Revânzătorilor se dă rabat cuvenit. 
m a am a m a man D am man m mam am am am a anp am am am ah, 


— Franclin zicea: Câştigă cât poti şi păstrează 
bine ce câştigi; așa îţi vei preface plumbul în aur. 


„STEAUA“ 


Societatea « Steaua» ar? de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice si de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului și ideii naţionale române, 

Cotizaţia este de cel puţin doi lei pe an, iar pentru învăţători 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alti doi membri noi. 

Cererile de însoriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Preşedintele Academiei Ro- 
mâne — Vice-preşedinte, Sara Şomănesca, mare proprietar, fost senator.— 
Administrator şi casier, Spiru C., Haret, fost Ministru, profesor uni: 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf, 
Biserici Aulocefale Ortodoze Române, profesor la Seminarul Central 
$$ director al Se. Normale a Societății pentru învățătura poporului 
român; l. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator al Casei Şcoalelor, profesor secundar; Dim. Cecropid, înstitutor.— 
Cenzor:, Const. Alimineșteanu, inginer de mine; Preotul econom Consi. 
lonescu, profesor secundar; Const. Alexandrescu, institutor. 


Membri înscrişi si cotizaţiuni plătite (urmare). 


Stoianescu Atanasie (Călăraşi), 2 lei; Nicolau Anghel (Călăraşi), 2 leu 
Ușurel Constantin (Călăraşi), 2 lei: Uşurel Nae (Călărași), 2 lei; Urzesce 
Aurel (Călăraşi), 2 lei; Deleanu Victor (Călărași), 2 lei; Botea Vasiliu 
(Călăraşi), 2 lei; Motăş D-tru (Călăraşi), 2 lei; Petrescu Atanasie (Că- 
lăraşi), 2 lei; Furcă Nicolae (Călărași), 2 lei; Colonel Gheorghe (Câlă- 
raşi), 2 lei; Nicolescu Marin (Călăraşi), 2 lei; Gheorghiu Gheorghiţă 
(Călărași), 2 lei ; Maltezeanu St. Nae (Călăraşi), 2 lei; Negreanu Mihail 
(Călăraşi), 2 lei; Marinescu Ionică (Călăraşi), 2 lei; Mitulescu Alecu 
(Călăraşi), 2 lei; Constantinescu Gică (Călăraşi), 2 lei; Cristian D. (Că- 
iăraşi), 2 lei; Dumitrescu Procop. Ecaterina (Călăraşi), 2 lei; Zamfirescu 
Elena (Călăraşi), 2 lei; Doicescu Searlat (Călăraşi), 2 lei; Vesberg Iosif 
(Călărași), 2 lei; Dobrescu Atanasie (Călărași), 2 lei; Buricescu Ivan (Că- 
lăraşi), 2 lei; Dumitrescu Marin (Călăraşi), 2 lei; Raspop Stef. (Călăraşi), 
2 lei; Halita S. (Galaţi), 2 lei; Frăţilă A (Galaţi), 2 lei; Botea Gh, (Ga- 
laţi), 2 lei; Pivniceru N. (Galaţi), 2 lei; Săvulescu T. Gavril (Galaţi), 2 
lei; Vasiliu D-tru (Galaţi), 2 lei; Ionescu M. (Galaţi, 2 lei; Drăgoiu D. 
(Galaţi), 2 lei; Calmuschi C-tin (Galaţi), 2 lei; Văleunu Ștef. (Galaţi), 2 
lei ; Teodorescu T. Eufrosina (Galaţi), 2 lei ; Stoica Eug. P. (Galaţi), 2 
lei; Corivan Gr. ( "alaţi), 2 lei; Gheorghiu Th. (Galaţi), 2 lei; Băltăreţu 
D. Elena (Târgovişte), 3 lei; Radianu Gr. (Târgovişte), 2 lei; Diaconescu 
R. Elena (Târgovişte), 2 lei; Stematiu I. I. (Târgovişte), 2 lei ; Constan- 
tinescu A. Elena (Târgoviște), 2 lei ; Radian M. Alexandrina (Târgovişte), 
2 lei; Cezărescu D. N. (București) 2 lei; Gibescu I. G. (Bucureşti), 2 lei; 
Constantinescu M. C. (Bucureşti), 2 lei; Marinescu Gh. (București) 2 lei; 

Numărul membrilor înscrişi cu începerea anului 1905 şi până în pre- 


zent este de 1190; iar veniturile societăţii, tot în acest timp, sunt de 
3.770 lei şi 30 de bani. 


(Va urmă în numürul viitor). 
— .—— i Cp pa is E S i i a 


— 

THE BANK OF ROUMANIA, LIMITED „NAŢIONAL 


Capital Lire sterline 300.000 deplin | SOCIETATE GENERALĂ DE ASIGUR 
vărsat. Sediul Londra. Sucursala Bu- | Capital în acţiuni într 
curești. auna NR Ti. > 

Comitetul central: la Londra | Fonduri de reserv 


, BUCUREŞTI 
varsat în 
2.000 000 


Lachlan Machintosh Rate, » compuse din prime nude 
G. L Goschen. . ... x şi daune... . . > 3.955 688.76 
Vicontele Duncannon.» . = Idem format din capi- 
E. W. H. Barry.. .. E tal şi alte rezerve >  1.075.842.60 
Robert Hamilton Lang. . » Total în aur Le: 7 052.531.36 
Demetre de Frank .. . . Viena | Daune plătite. ., . Lei 33.000.000 
B. Naville". poe Paris Vice-preşedinte Î> Băicoianu. 
Ad. Menes 8 lp. a ” Dir. general E. Grünwald. 
i ` 7 „NAȚIONALA“ asigură contra. in- 
Directori: Í C. A. Stolz cediului, a pir Gua contra riscu= 


LE. E. Goodwin. 
Censori : loan Kalinderu, Demetra 
Ivan Ghika gi Arthur Green. 


lui pierderii valorilor. Asigurările 
| pentru viață sunt primite in toate 
!combinaţiunile obişnuite ca : ecas de 
$ d moarte, supraviețuire, zestregirentă». 
Sediul social: Sediul social în palatu! Societăţii din 
Londra 7 Creat Winchester street. | str. Doamnei No 12, Bucureşti. Re- 


Sucureala: București, Piaţa sf. Gheor- |presentanţă generală în București, 
ghe. istr. Smârdan No. 4. Agenţii în toate 
oraşele din țară. 

Cărţile apărute în Editura Societăţii «Steaua» sunt: No. 1. Din fara Ba- 
sarabilor, de G. Cosbuc; No. 2. Foloasele învățăturii, de P. Dulfas No. 3. 
Minunea vieții şi cheia lumii, de Th. D. Speranţia; No. 4. Grădina de le- 
gume, de loan Hăseganu; No. 5. Medicul poporului, de Dr. L Felix; No. 6. 
Avem cu ce să ne mândrim, de T. Duţeseu-Duţu; No. 7. Medicul poporului, 
de Dr. I. Felix; No. 8. Biserica Ortodoxă Română, de I. Mihălcescu şi 
Victor Puiu; No. 9. Ștefan cel Mare, de Alex. Lâpădatu ; No. 10. Ce se poate 
învăță dela un drum lung, de Dr. I. Simeoneseu. 

Preţul unui exemplar e 15 bani. Vânzătorilor se dă cu 10 bani exemplarul. 

Tablourile apărute în Editura Societăţii «Steaua» sunt: Stefan cel Mare şi 
Majestatea Sa Regele. 

Preţul unui exemplar e 40 bani. Vânzătorilor se dă cu 30 bani exemplarul. 

Orice comandă pentru publieaţiunile Societăţii, se va adresă d-lui I. St. 
Rasidescu, administratorul publicaţiunilor, la Institutul de Arte Grafice 
Curol G5bi, Str. Doamnei No. 16, Bucureşti, unde se află depozitul general. 


NB.— Fiecare membru al Societăţi: „Steaua“, care gi-a plătit 
cotizaţiunea cu începerea anului 1905, primeşte anual 6 pu- 
blicaţiuni a'e Societăţii;, începând cu No. 10. 

